Holtavörðuh. 06:50 NNV 5 6°C
Laxárdalsh. 06:50 NA 5 8°C
Vatnsskarð 06:50 ANA 3 8°C
Þverárfjall 06:50 A 4 9°C
Kjalarnes 06:50 ASA 9 12°C
Hafnarfjall 06:50 ASA13 14°C
Mikil vitundarvakning hefur orðið í samfélaginu á síðustu árum er snýr að plastmengun. Á laugardaginn nk. verða haldnar fimm lista- og vísindasmiðjur á vegum Textílmiðstöðvarinnar og samstarfsaðila þar sem allir áhugasamir um verkefnið eru hvattir til að mæta í eina af fimm fjörum á Norðurlandi vestra, safna saman rusli og reisa vörður undir leiðsögn nemenda frá Listaháskóli Íslands og listamanna sem dvelja á svæðinu. Fjörurnar eru: fjörur Borgar- og Garðssands við Sauðárkrók, Sandasand í botni Miðfjarðar og í fjörur við Selvíkurtanga við bæina Hafnir og Víkur.
Markmiðið með verkefninu er að auka þekkingu almennings á umhverfismálum og mengun hafsins. Textílmiðstöð Íslands á Blönduósi stýrir verkefninu í samstarfi við Biopol á Skagaströnd en tveir vísindamenn hjá Biopol eru búnir að þræða norðurströndina til að skoða fjörur þar sem rusl berst að landi. Þeir hafa einnig tekið saman upplýsingar um plastmengun í hafinu sem má nálgast á vef Textílmiðstöðvarinnar.
Byrjað verður á því kl. 10 að safna saman rusli og í framhaldinu verða reistar vörður undir leiðsögn listamanna frá Listaháskóla Íslands, Nes listamiðstöð á Skagaströnd og Textíllistamiðstöðinni á Blönduósi. Reiknað er með því að dagskránni verði lokið í síðasta lagi kl. 16.
Í verkefninu felst að vísindin og listirnar leggja saman til að skapa vettvang til að vekja athygli á þeirri ógn sem mengun hafsins er lífi á jörðinni. Þátttakendur á hverjum stað ákveða undir leiðsögn þess listafólks sem leiðir þá vinnu hvernig þeir skilgreina sína vörðu og með hvaða hætti hún varpar ljósi á eða leggur til lausn/lausnir á mengun hafsins.
Stofnaður hefur verið viðburður á Facebook. Mælt er með því að þátttakendur komi með sína eigin kaffibolla til að minnka ruslið, en boðið verður upp á kaffi og kakó á staðnum! Einnig væri gott að taka vatn og garðhanska með sér.
Verkefnið verður í framhaldinu kynnt sem hluti af opnun Norðurstrandarleiðarinnar þann 8. júní næstkomandi á „Degi hafsins“ en styrkur fékkst til verkefnsins bæði frá Uppbyggingarsjóði og Umhverfis- og auðlindaráðuneytinu.
Allar upplýsingar um staðsetningar og frekari upplýsingar má finna hér.
Vermundur frá Veigarstöðum glansandi fínn með nýja húfu. Ljósm: hunathing.is
Fréttir | 18. september 2019 - kl. 11:34
Steinkallarnir í Húnaþingi vestra í fóstur
Í Húnaþingi vestra býr fjöldinn allur af skemmtilegum steinaköllum sem setja svo sannarlega svip sinn á sveitarfélagið. Þeir hafa nú fengið "fósturmömmur" sem ætla að sjá til að þess að þeir séu alltaf fínir og flottir til fara. Góðgerðarsamtökin Gærurnar höfðu lýst áhuga sínum á að hlúa að steinaköllunum með því að meðal annars prjóna á þá húfur, mála þá og fleira. Umhverfisstjórinn í Húnaþingi vestra tók mjög vel í hugmyndina og fagnaði þessu skemmtilega og umhyggjusama framtaki með því að skrifa undir samkomulag við Gærurnar.
Fréttir | 17. september 2019 - kl. 12:56
Samtök sveitarfélaga á Norðurlandi vestra opna verkefnið Digi2Market formlega með ráðstefnu um stafrænar lausnir í Menningarhúsinu Miðgarði miðvikudaginn 25. september klukkan 13. Markmið ráðstefnunnar er að kynna verkefnið og möguleika sýndarveruleika þegar kemur að markaðssetningu. Á vef SSNV segir að markmið verkefnisins Digi2Market er að styðja við fyrirtæki á dreifbýlissvæðum sem eiga undir högg að sækja.